laion/Wikipedia-Exotic huggingface dataset:
אלן אגלין

אלן אגלין (באנגלית: Ellen F. Eglin‏; 1836 – 1916) הייתה ממציאה אפרו-אמריקאית אשר עשתה מהפך בתחום הכביסה עם המצאת סוחט בגדים מכני עבור בגדים מכובסים. כמו במקרים אחרים של ממציאות אפרו-אמריקאיות שחיו במאה ה-19, מעט ידוע לנו על ראשית חייה של אגלין. אגלין נולדה במדינת מרילנד, ארצות הברית בפברואר 1836. בשלב מסוים היא ומשפחתה עברו לוושינגטון די סי, שם אגלין עבדה כעוזרת בית ועובדת מדינה. ידוע כי בצעירותה היא עבדה כמזכירה במשרדי מפקד האוכלוסין האמריקאי בוושינגטון, כעוזרת בית היא עסקה בכביסה כמה שעות כל יום. העבודה הקשה של שפשוף הכביסה בסבון, שטיפת הכביסה במים וסחיטה ידנית הביאו את אגלין לחשוב על פתרון. בשנת 1888 המציאה אגלין את המוצר המהפכני שלה, סוחט בגדים, שהיה למעשה מכונה בעלת שני גלילים מעץ מחוברים לכננת. לאחר שטיפת הבגדים, הבגדים הרטובים נכנסו לתוך המכשיר שסחט מהם את רוב המים ככה שנותר לתלות אותם לייבוש. התהליך חסך זמן רב ועבודה קשה של סחיטה ידנית. אף על פי שהמוצר התקבל, יוצר והפך פופולרי מאוד במאה ה-19 ואף במאה ה-20, אגלין לא קיבלה קרדיט או תגמול כספי על ההמצאה שלה. אגלין לא רשמה על המצאתה פטנט אלא מכרה את הזכויות של ההמצאה לגבר לבן שלא ידוע לנו שמו במחיר של 18$ בלבד. בשנת 1890 היא התראיינה למגזין The Women inventor. כאשר נשאלה מדוע מכרה את המצאתה במחיר כה נמוך היא ענתה : "את יודעת, אני שחורה, והיה ברור שאם יפורסם שאשה שחורה המציאה את המוצר, נשים לבנות לא היו קונות אותו. העדפתי שהמוצר יגיע לשוק ולא להיות מפורסמת בזכות הצבע שלי".בשנת 1900 ההמצאה של אגלין נמכרה לחברת מכונות כביסה אמריקאית. החברה התעשרה מאוד מההמצאה של אגלין. המצאה זו ממשיכה לשמש למפות שולחן. לאחר שמכרה את סוחט הכביסה שהמציאה תכננה אגלין להמציא המצאה נוספת ולרשום עליה פטנט. היא החליטה שההמצאה תתפרסם ככזו שהומצאה על ידי אשה שחורה, דבר שיעורר השראה בנשים שחורות נוספות. לא ידוע לנו מה הייתה ההמצאה של אגלין כי היא מעולם לא פרסמה אתה. ידוע כי היא עמדה להופיע בקונגרס הבינלאומי לנשים ממציאות (WIIIC) אבל היא מעולם לא הופיעה שם. היא חזרה לעבוד במשרד מרשם האוכלוסין האמריקאי. מעט ידוע על חייה האישיים ואחרית ימיה של אגלין. ידוע כי היא חייתה בוושינגטון די סי בשנת 1890, היא הייתה מועסקת על ידי מחלקת המדינה. אחיה צ'ארלס היה בצבא ארצות הברית, כאשר נפטר ב־1896 הוא הוריש את כל רכושו לאלן ולשני אחים נוספים. אלן אגלין נפטרה ככל הנראה בשנת 1916. סרטון על המצאתה של אלן אגלין Reed Business Information, New Scientist, Reed Business Information, 1984-05-24. (באנגלית) Ellen Eglin (1849- ?) •, ‏2021-03-28 (באנגלית אמריקאית) D. C) Patent Centennial Celebration Washington, The Woman inventor v. 1 no. 1, library.si.edu, ‏1891 Facebook, Twitter, Show more sharing options, Facebook, Twitter, Mothers of Invention : Science: Recognition has long proved elusive for women inventors. Catherine Greene helped build the cotton gin, but Eli Whitney got the patent. And whoever heard of Hedy Lamarr the inventor ?, Los Angeles Times, ‏1992-09-23 (באנגלית אמריקאית) Anup Sam Ninan PhD, Ellen Eglin: The Black Woman Who Sold Her Incredible Invention for $18., Exploring History, ‏2021-09-09 (באנגלית) [Women’s History Month Meet Ellen Eglin, the creator of the clothes wringer], Face2Face Africa, ‏2018-03-30 (באנגלית) "Will of Charles Eglin," (Washington) Post, August 2, 1896, 2
אנה (שיר)

"אנה" הוא שיר שכתבה אורלי זילברשץ בנאי, הלחינו איגי דיין ויובל בנאי וביצעה להקת הפופ רוק משינה. השיר נכלל באלבומם הראשון, "משינה", והוא אחד השירים הבולטים בו. השיר הוא היחיד מהאלבום ששלומי ברכה, גיטריסט הלהקה, לא הלחין. אורלי זילברשץ בנאי, על פי שמועות, כתבה את השיר על ענת עצמון. בתקופה שכתבה את השיר, זילברשץ בנאי הייתה חברתה הטובה של ענת עצמון. על בסיס ההיכרות הקרובה בין השתיים, היא כתבה עליה את השיר, המתאר בחורה אומללה בשם אנה, שעל אף הפוטנציאל שטמון בה, הגורל מונע ממנה להצליח, הן בחייה המקצועיים והן בחיי האהבה שלה. עצמון נפגעה ממילות השיר וניתקה את יחסיה איתה. לימים, השמועה הוכחשה, וזילברשץ טענה שכתבה את השיר על עצמה. במצעד 30 השנים הראשונות של משינה, אשר שודר ברדיו תל אביב בשנת 2015, הגיע השיר למקום השלישי. בשנת 2020, במלאת 35 שנה לאלבום הבכורה של משינה, יצא לשיר רמיקס שיצר טל רום, אשר הפיק ומיקסס את אלבומה של הלהקה "מתים שרים הולכים". מילות השיר "אנה" באתר שירונט משינה - אנה, סרטון בערוץ "משינה", באתר יוטיוב (אורך: 03:05) גלי זנדר, הסודות מאחורי השירים הישראלים, באתר ynet, 30 במאי 2016 יובל אראל‏, משינה - אנה 2020, בבלוג של יובל אראל, מגזין מוזיקה ותרבות, 1 בנובמבר 2020 "האלבומים" עונה 2 פרק 1 - משינה, משינה עמי פרידמן, אתם בחרתם: "אהובתי" הוא הלהיט הגדול ביותר של משינה, באתר ynet, 27 ביוני 2015 לרגל 35 שנה לאלבום הבכורה של משינה: צפו בקליפ לגרסה החדשה של "אנה", באתר וואלה, 1 בנובמבר 2020
האונס הקבוצתי במחנה זיקים

האונס הקבוצתי במחנה זיקים הוא אונס קבוצתי שהתרחש בשנת 1999 במחנה זיקים של צה"ל על ידי ארבעה חיילים בחייל אביצח שוורץ. האינוס כלל גם התעללות, אלימות, איומים, ומעשי סאדיזם. אביצח שוורץ, בן 19, מפתח תקווה. בספטמבר 1999 החל טירונות רובאי 02 בבסיס הטירונים זיקים שבו היו טירונים שהתגייסו לצה"ל עם רקע מורכב (מקא"ם). באוקטובר 1999 יצאו הטירונים לשבוע שדאות. שוורץ נשאר בבסיס מסיבות אישיות. כשהגיע באחד הלילות לאוהל שבו ישן, פגש בארבעה חיילים, ששלושה מהם לא הכיר, וזהותם לא הייתה ידועה לו. בין החיילים לשוורץ החלה להתפתח שיחה ובמהלכה הם הטיחו בו שהוא נשי ושטינקר. לאחר מכן החיילים התעללו קשות בשוורץ. הם פגעו בו פיזית, כפו עליו מין אוראלי וביצעו בו מעשה סדום. לאחר שנה וחצי, דיווח שוורץ על האירוע לפסיכולוג של בסיס תל נוף, רס"ן דני שניידרמן. שלושה חודשים לאחר מכן שוורץ פנה למצ"ח ונפתחה חקירה בשיתוף משטרת ישראל. בשנת 2002 הוגש כתב אישום נגד ארבעת החשודים בפרשה. במהלך המשפט אחד הנאשמים, יהונתן קירשבלום, הורשע ונדון ל-6 שנות מאסר בפועל ולתשלום פיצויים לנפגע בסך 6,000 ש"ח, נאשם אחר, שחר מזרחי, ברח לארצות הברית, ושני הנאשמים הנוספים מוטי פרחי ואיאד פרס זוכו מחמת הספק בשתי ערכאות. השופטים ציינו שקיים חשד כבד ביותר שהנאשמים הנוספים היו מעורבים במעשה, אך מכיוון ששחר מזרחי לא העיד במשפט, לא היה די בחשד כדי להרשיע אותם. בשנת 2019 כתב שוורץ פוסט בפייסבוק על האונס שעבר. הפוסט זכה לשיתופים רבים והגיע לאמצעי התקשורת. בעקבות הפרסומים שחר מזרחי נתפס לאחר כ-17 שנה. הוא הורשע בהתעללות בנסיבות מחמירות בצוותא ובמאי 2020 בית המשפט גזר עליו 55 חודשי מאסר בפועל ותשלום פיצויים לנפגע בסך 80,000 ש"ח. המקור, עונה 21, פרק 13: צדק מאוחר, באתר חדשות 13, 21 ביוני 2022 טראומה שלא מרפה: המאבק של קורבן האונס הברוטלי בבסיס זיקים, סרטון בערוץ "כאן | חדשות - תאגיד השידור הישראלי", באתר יוטיוב (אורך: 08:34) "פגיעה ברמה של התפוז המכני": הוארך מעצר הנאשם באונס חייל, סרטון בערוץ "כאן | חדשות - תאגיד השידור הישראלי", באתר יוטיוב (אורך: 02:09) שמעון איפרגן, ‏הסדר טיעון בפרשת האונס בבסיס זיקים: 55 חודשי מאסר בפועל לנאשם המרכזי בפרשה, באתר ‏מאקו‏, 4 בדצמבר 2019 פסק-דין בתיק ע 116/04 - פסקדין, באתר www.psakdin.co.il עלב"ש 13/22 סגן איאד פארס נ' תוכנית "המקור", ערוץ 13, ניתן ב-21 ביוני 2022, באתר "נבו" שמעון איפרגן, ‏בלעדי: עדותו של אביצח שוורץ מתוך חקירת מצ"ח, באתר ‏מאקו‏, 12 במאי 2019 כרמלה מנשה, "אנסו אותי בכל צורה": קורבן האונס הקבוצתי משחזר אחרי 17 שנה, באתר כאן – תאגיד השידור הישראלי, 3 במאי 2019 יואב זיתון, הנאשם באונס קבוצתי בטירונות: "הותקפתי בילדות"; בא כוח הקורבן: "כמו תפוז מכני", באתר ynet, 7 במאי 2019 שמעון איפרגן, ‏נדחה שחרורו המוקדם של החייל שתקף מינית את אביצח שוורץ, באתר ‏מאקו‏, 4 ביולי 2021
עונת 1994/1995 בליגת המשנה ההולנדית

עונת 1994/1995 בליגת המשנה ההולנדית הייתה העונה ה-39 של ליגת המשנה ההולנדית, שהיא הליגה ההולנדית השנייה. בסיום עונה זו, דה חראפסחאפ ופורטונה סיטארד העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, קמבור ופנלו ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. שיטת פלייאוף הדירוג הוחזרה ו-4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית העפילה לעונה הבאה בליגת העל   העפילה מליגת המשנה   ירדה מליגת העל   נשארה בליגת העל   נשארה בליגת המשנה
אנדריי בורקה

אנדריי אנדוני בורקה (ברומנית: Andrei Andonie Burcă; נולד ב-15 באפריל 1993 בבקאו שברומניה) הוא כדורגלן רומני המשחק בעמדת הבלם בקבוצת אל-אח'דוד מליגת העל הסעודית ובנבחרת רומניה. בורקה החל את הקריירה המקצוענית שלו בקבוצת ארוסטאר בקאו, ובשנת 2013 עבר ל-SC בקאו השכנה, עמה שיחק במסגרת ליגת המשנה הרומנית. לאחר מכן שיחק במשך שלוש עונות בבוטושאן מליגת העל הרומנית, במדיה ערך 104 הופעות ליגה והבקיע ארבעה שערים. ב-10 ביוני 2019 חתם בורקה בצ'.פ.ר. קלוז' מליגת העל הרומנית. בשלוש העונות הראשונות שלו במועדון זכה בורקה בשלוש אליפויות רומניה, ופעם אחת בסופר קאפ הרומני. ב-17 ביולי 2023 חתם בורקה על חוזה לעונה אחת באל-אח'דוד מליגת העל הסעודית. ב-7 בספטמבר 2020 ערך בורקה את הופעת הבכורה שלו בנבחרת רומניה, בניצחון 3–2 על נבחרת אוסטריה במסגרת ליגת האומות 2020/2021. ב-28 במרץ 2023 כבש בורקה שער בכורה בנבחרת רומניה בניצחון 2–1 על נבחרת בלארוס במסגרת מוקדמות יורו 2024. נכלל בסגל נבחרת רומניה ליורו 2024. צ'.פ.ר. קלוז' אליפות רומניה (3): 2019/2020, 2020/2021, 2021/2022 הסופר קאפ הרומני (1): 2020/2021 מדיה וקבצים בנושא אנדריי בורקה בוויקישיתוף אנדריי בורקה, ברשת החברתית אינסטגרם אנדריי בורקה, באתר Transfermarkt אנדריי בורקה, באתר Soccerway אנדריי בורקה, באתר WorldFootball.net אנדריי בורקה, באתר National Football Teams אנדריי בורקה, באתר FootballDatabase.eu 5 TRANSFERURI LA REUNIRE! באתר הרשמי של צ'.פ.ר. קלוז', 10 ביוני 2019 (ברומנית) OFICIAL | Andrei Burcă a semnat! Suma încasată de CFR Cluj pentru mutare, www.digisport.ro (ברומנית) Ryan DabbsContributions from Emanuel Rosu last updated, Romania Euro 2024 squad: Edward Iordanescu's full team, fourfourtwo.com, ‏2023-10-03 (באנגלית)
משלוח מיוחד מכוכב X

משלוח מיוחד מכוכב X (באנגלית: Packages from Planet X) היא סדרת טלוויזיה קנדית-אמריקאית מונפשת, מסוגת הרפתקאות, מדע בדיוני וקומדיה, אשר נוצרה על ידי ג'ף הארטר והופקה על ידי DHX Media Vancouver ו-American Greetings. הסדרה שודרה בארצות הברית החל מ-13 ביולי 2013 עד 24 בפברואר 2014 בערוץ דיסני XD, ואילו בקנדה שודרה החל מ-14 בינואר 2014 עד 31 באוגוסט 2015 בערוץ Teletoon. בישראל הסדרה שודרה בדיבוב עברי בערוץ דיסני החל מ-22 בדצמבר 2013 עד 2014. לסדרה הופקה עונה אחת הכוללת 26 פרקים באורך 22 דקות, כאשר כל פרק מחולק לשני פרקים משניים באורך 11 דקות. הסדרה עוקבת אחר הרפתקאותיו של דן זמברסקי בן ה-15, אשר מקבל חבילות מוזרות וסתמיות מכוכב X. החבילות מגיעות בצורות שונות ודן ושני חבריו הטובים, אמנדה וטרול, מנצלים את התכולה בהן לטובתם האישית, תוך כדי שמירה עליה מידיו של קופרניקוס, חייזר מרושע שזומם להשתלט על העולם, והעוזרת שלו קלימארי. דן זברוסקי – הגיבור הראשי של הסדרה. מקבל חבילות מוזרות וסתמיות מכוכב X. אמנדה – החכמה מבין חבריה, בעיקר בזכות יומן שרשום בו מה החבילות עושות. אמה מנסה להפוך אותה לנערה תחרותית. טרול – החבר הכי טוב של דן. הוא מכבד את הטבע ובעלי החיים, מלבד דביבונים. למרות שהוא בעל משקל גבוה, הוא חזק ואתלטי. קופרניקוס – הנבל הראשי של הסדרה שמנסה לקחת מדן את החבילות, על מנת שיוכל להשתלט על העולם. קלימארי – עוזרת של קופרניקוס. שילוב של קופה עם זרועות דיונון. הדיבוב העברי של הסדרה בוים על ידי תמי ברק, והופק על ידי אסנת סדן וגלי נשר. בנוסף דיבבו בדיבוב העברי גדי לוי, דור סרוגו, נעמי לבוב ותמי ברק. הרעיון לסדרה עלה בשנת 2006 על ידי ג'ף הארטר עבור American Greetings, כאשר היא אהבה אותו והחלה לפתח אותו. החברה התלהבה מאוד משם הסדרה שלטענתם הוא נשמע נהדר ומקל על השיווק. בשנת 2008 הם הציעו את הסדרה עבור חברת וולט דיסני, אשר נתנה לה אור ירוק בשנת 2011. הסדרה עלתה לשידור לראשונה בשנת 2013 והסתיימה שנה לאחר מכן, כאשר הופקה לה עונה אחת בעלת 26 פרקים. הסדרה זכתה לביקורות מעורבת. ג'ויס סלטון מאתר "Common Sense Media" תיארה את הסדרה כסדרת הנפשה מפוקפקת ומהירה, עם "הומור גס" ו"גאדג'טים חייזרים" יחד עם אלימות מצוירת. עוד היא טענה שחלק מהילדים הצעירים עלולים להיות "מאוימים או מעוררים יתר על המידה בגלל הקצב המהיר". אתר האינטרנט הרשמי של משלוח מיוחד מכוכב X "משלוח מיוחד מכוכב X", במסד הנתונים הקולנועיים IMDb (באנגלית) "משלוח מיוחד מכוכב X", באתר Rotten Tomatoes (באנגלית) "משלוח מיוחד מכוכב X", במסד הנתונים הקולנועיים KinoPoisk (ברוסית) משלוח מיוחד מכוכב X, במיזם "אישים" לתיעוד היצירה הישראלית ערוץ דיסני-לוח שידורים דצמבר2013, באתר קינדרלנד רמין זאהד, ‘Packages from Planet X’ Arrives on Disney XD, באתר Animation Magazine‏, 13 ביוני 2013 נותר הדיבוב המקורי בדיבוב העברי מארק דווידזיאק, 'Packages from Planet X' created by American Greetings' designer Jeff Harter, באתר Cleveland.com‏, 1 באוגוסט 2013 משלוח מיוחד מכוכב X, באתר Common Sense Media
רסמוס הוילון

רסמוס וינטר הוילון (בדנית: Rasmus Winther Højlund; נולד ב-4 בפברואר 2003 בדנמרק) הוא כדורגלן דני, המשחק בעמדת החלוץ בקבוצת מנצ'סטר יונייטד. הוילון גדל במחלקות הנוער של בולקלובן 93, ברונדבי, הולבאק ופ.צ. קופנהגן. ב-25 באוקטובר 2020 ערך את הופעת הבכורה שלו בפ.צ. קופנהגן, בניצחון 0–1 על אורהוס גימנסטיקפוינין במסגרת המחזור השישי ליגת העל הדנית לעונת 2020/2021. בסך הכל ערך 32 הופעות במדי המועדון בכל המסגרות, בהן הבקיע חמישה שערים. ב-28 בינואר 2022 חתם הוילון בשטורם גראץ מהבונדסליגה האוסטרית. ב-12 בפברואר הבקיע את שערי הבכורה שלו במועדון, צמד שערים בתיקו 2-2 נגד טירול במסגרת המחזור ה-19 בליגה לעונת 2021/2022. בסך הכל ערך 13 הופעות ליגה בחצי העונה הראשונה שלו במועדון, בהן הבקיע שישה שערים. ב-5 באוגוסט 2023 חתם הוילנד במנצ'סטר יונייטד מהפרמייר ליג האנגלית, תמורת 74€ מיליון אירו בחוזה עד יוני 2028. ב-20 בספטמבר כבש את שער הבכורה שלו במשחק נגד באיירן מינכן בליגת האלופות. להוילון הופעות בנבחרות הצעירות של דנמרק. בשנת 2022 החל לשחק הן בנבחרת הצעירה והן בנבחרת הבוגרים של דנמרק. נכלל בסגל נבחרת דנמרק לטורניר יורו 2024. וכבש את שער השיוון במשחק נגד נבחרת אנגליה הוילון הוא בנו של כדורגלן העבר הדני אנדרס הוילון, ששיחק בקבוצת בולקלובן 93. אחיו הצעירים הם הכדורגלנים אוסקר ואמיל הוילון, אשר משחקים בפ.צ. קופנהגן. פ.צ. קופנהגן ליגת העל הדנית (1): 2021/22 מנצ'סטר יונייטד הגביע האנגלי (1): 2023/24 אישיים שחקן החודש בפרמיירליג (1): פברואר 2024 מדיה וקבצים בנושא רסמוס הוילון בוויקישיתוף רסמוס הוילון, באתר Transfermarkt רסמוס הוילון, באתר Soccerway רסמוס הוילון, באתר BDFutbol רסמוס הוילון, באתר WorldFootball.net רסמוס הוילון, באתר National Football Teams רסמוס הוילון, באתר FootballDatabase.eu רסמוס הוילון, באתר ESPN Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית) Højlund Twins extend FCK contracts באתר הרשמי של פ.צ. קופנהגן, 23 בדצמבר 2021 (באנגלית)
ראבי מטונדו

ראבי מטונדו (באנגלית: Rabbi Matondo; נולד ב-12 ביולי 2000) הוא כדורגלן וולשי, המשחק בעמדת הקיצוני בגלאזגו ריינג'רס ובנבחרת ויילס. מטונדו נולד בליברפול שבאנגליה, אך עבר לדרום מזרח ויילס בילדותו. הוא גדל באזור טרמורפה בקארדיף. אביו דאדא שיחק כדורגל במולדתו, הרפובליקה הדמוקרטית של קונגו. שניים מאחיו, סדריק וג'פת, שיחקו גם הם כדורגל בנערותם. מטונדו החל את הקריירה שלו כשחקן נוער בקארדיף סיטי. בשנת 2016 הוא עבר למנצ'סטר סיטי. ב-30 בינואר 2019 חתם בשאלקה 04 מהבונדסליגה. הוא ערך את הופעת הבכורה שלו שלושה ימים לאחר מכן, בהפסד 2–0 לבורוסיה מנשנגלדבך. ב-28 בספטמבר 2019 הוא הבקיע את שערו הראשון עבור שאלקה בניצחון 1–3 על ר.ב. לייפציג. ב-7 בינואר 2021, חתם מטונדו בסטוק סיטי בהשאלה עד לתום העונה. הוא שיחק 11 פעמים, וכבש פעם אחת בתיקו 1–1 נגד נוטינגהאם פורסט ב-24 באפריל. ב-9 באוגוסט 2021 הושאל לעונה אחת לסרקל ברוז'. ב-11 בספטמבר ערך הופעת בכורה בניצחון 2–4 על זולטה ורכם. ב-27 בנובמבר כבש שער בכורה בניצחון 1–3 על מכלן. ב-12 ביולי 2022, הודיעה גלאזגו ריינג'רס על החתמתו של מטונדו ל-4 שנים. הוא ערך את הופעת הבכורה שלו במועדון מול רויאל אוניון סן-ז'ילואז הבלגית בהפסד 0–2 במוקדמות ליגת האלופות ב-2 באוגוסט. ארבעה ימים לאחר מכן ערך את הופעת הבכורה בליגה בניצחון 0–2 על קילמרנוק. מונטדו זכאי היה לייצג את הרפובליקה הדמוקרטית של קונגו, ויילס או אנגליה. הוא ייצג את אנגליה בנבחרות עד גיל 15 לפני שהחליף והחל לייצג את ויילס בנבחרת עד גיל 17. הוא רשם 10 הופעות בנבחרת עד גיל 17. לאחר מכן שיחק שמונה משחקים בנבחרת עד גיל 21. הוא ערך את הופעת הבכורה הבינלאומית שלו בנבחרת הבוגרת של ויילס ב-20 בנובמבר 2018, בהפסד 0–1 לאלבניה. מדיה וקבצים בנושא ראבי מטונדו בוויקישיתוף ראבי מטונדו, באתר Transfermarkt ראבי מטונדו, באתר Soccerway ראבי מטונדו, באתר WorldFootball.net ראבי מטונדו, באתר National Football Teams ראבי מטונדו, באתר FootballDatabase.eu
אנדרה אלמיידה (2000)

דומינגוש אנדרה ריביירו אלמיידה (בפורטוגזית: Domingos André Ribeiro Almeida; נולד ב-30 במאי 2000 בגימארייש שבפורטוגל) הוא כדורגלן פורטוגזי המשחק בעמדת הקשר בקבוצת ולנסיה מלה ליגה. אלמיידה גדל במחלקת הנוער של ויטוריה דה גימארייש. בשנת 2016 החל לשחק בקבוצת המילואים של המועדון. הוא ערך 72 הופעות ליגה במדי הקבוצה הבוגרת של המועדון במסגרת ליגת העל הפורטוגלית, בהן הבקיע שלושה שערים. ב-25 באוגוסט 2022 חתם אלמיידה על חוזה לשש עונות בוולנסיה מלה ליגה. ב-17 בספטמבר כבש שער בכורה, בניצחון 0–3 על סלטה ויגו. אנדרה אלמיידה, באתר Transfermarkt אנדרה אלמיידה, באתר Soccerway אנדרה אלמיידה, באתר WorldFootball.net אנדרה אלמיידה, באתר FootballDatabase.eu ANDRÉ ALMEIDA באתר הרשמי של ולנסיה, 25 באוגוסט 2022 (בספרדית)
ג'ים פילן

ג'ים פילֶן (באנגלית: Jim Pillen; נולד ב-31 בדצמבר 1955) הוא פוליטיקאי ואיש עסקים אמריקאי, המכהן כמושל נברסקה מאז ינואר 2023. פילן נולד בקולומבוס שבנברסקה. לאחר שסיים את לימודיו התיכוניים בבית הספר התיכון לייקוויו ב-1974, קיבל תואר ראשון במדעי בעלי החיים מאוניברסיטת נברסקה–לינקולן ולאחר מכן תואר דוקטור ברפואה וטרינרית מהמכללה לרפואה וטרינרית באוניברסיטת המדינה של קנזס. בשנים 1975–1978 היה שחקן פוטבול בעמדת המגן האחורי של "נברסקה קורנהסקרס", תחת אימונו של טום אוסבורן, מאמן הפוטבול ולימים חבר בית הנבחרים של ארצות הברית. בשנת 2004 נכנס פילן להיכל התהילה של הפוטבול בנברסקה. במהלך הקריירה המקצועית שלו עבד פילן כווטרינר והיה יושב ראש "חוות משפחת פילן", בית עסק בבעלות משפחתו שרכש את "DNA Genetics" ב-2003. בנוסף, היה פילן נשיא לשכת המסחר של אזור קולומבוס ויו"ר מועצת המנהלים של בית החולים הקהילתי בקולומבוס. פילן כיהן במועצת העוצרים של אוניברסיטת נברסקה (השולטת במערכת האוניברסיטאית במדינה) מאז 2012,שם שימש כסגן יו"ר ויו"ר גם ב-2018 וב-2020, בהתאמה. בבחירות 2022 בארצות הברית התמודד פילן לתפקיד מושל נברסקה מטעם המפלגה הרפובליקנית. במהלך הבחירות המקדימות למועמדות לתפקיד, מיאן פילן להתעמת עם יריביו לפריימריז. פילן זכה לתמיכתה של מושלת נברסקה לשעבר קיי אור ולחסותו של המושל המכהן פיט ריקטס. במערכת בחירות מקדימות מרובת-מתמודדים ניצח פילן כשגרף 33.75% מהקולות. עמיתו למירוץ הוא התובע הפדרלי לשעבר ג'וזף קלי. במערכת הבחירות ניצח פילן כשגרף 60.5% מהקולות ונבחר למושל נברסקה. הוא הושבע לתפקידו ב-5 בינואר 2023. מדיה וקבצים בנושא ג'ים פילן בוויקישיתוף אתר האינטרנט הרשמי של ג'ים פילן (באנגלית) ריד אפסטיין, Nebraska Candidate for Governor Accused of Second Groping Incident at 2019 Dinner, באתר הניו יורק טיימס, 30 באפריל 2022 (באנגלית) שרה גנצלר, Jim Pillen turns down another debate, rankling fellow GOP candidates for governor, באתר Omaha World-Herald‏, 10 במרץ 2022 (באנגלית) גרנט שולט, Ricketts endorses fellow Republican Jim Pillen for governor, באתר AP‏, 18 בינואר 2022 (באנגלית) ג'ו פאנק, Republican hog farmer Jim Pillen elected Nebraska governor, באתר AP‏, 9 בנובמבר 2022 (באנגלית)
Queen Radio: Volume 1

Queen Radio: Volume 1 הוא אלבום האוסף הראשון של הראפרית האמריקאית ניקי מינאז'. את האלבום הוציאה לאור חברת התקליטים ב-26 באוגוסט 2022. "Super Freaky Girl", הסינגל הראשון והיחיד מתוך האוסף, פורסם ב-12 באוגוסט 2022. זהו שיר הסולו הראשון של מינאז' מזה שלוש שנים. הוא מכיל סימפול של השיר "Super Freak" של ריק ג'יימס משנת 1981. גרסה מורחבת של השיר בשם "רומן רמיקס" יצאה בהפתעה ב-18 באוגוסט 2022. ברמיקס התווספה גרסה נוספת המבוצעת על ידי האלטר אגו של מינאז', רומן זולנסקי. הוא הגיע למקום הראשון בבילבורד הוט 100 – שירה הראשון של מינאז' שעושה זאת. "Queen Radio: Volume 1 by Nicki Minaj on Apple Music". Apple Music. נבדק ב-26 באוגוסט 2022. {{cite web}}: (עזרה) Billboard 200 Albums, Billboard, ‏2023 (באנגלית אמריקאית) מידע על האלבום Queen Radio: Volume 1 באתר MusicBrainz
רחל קשת

רחל קשת (נולדה ב-17 באוגוסט 1976) היא שחקנית ובמאית תיאטרון ישראלית, ומנהלת המעבדה למשחק בירושלים. קשת נולדה בחיפה לאם דתייה ואב חילוני, ומנהלת אורח חיים דתי. למדה באולפנת אמי"ת (עירוני ו') בעיר, וכבר מגיל 13 החלה לשחק במסגרת חוג לתיאטרון. את שירותה בצה"ל עשתה כקצינת הוראה במחו"ה אלון, ולאחר שחרורה למדה במדרשת עין הנציב ובמדרשת ברוריה. לדבריה, דווקא מתוך לימוד התורה היה לה ברור שהיא רוצה להתמקצע בעולם התיאטרון כבמאית וכשחקנית, ולכן המשיכה ללימודי תיאטרון באוניברסיטת תל אביב וסיימה תואר ראשון בשנת 2001. עם סיום לימודיה פנתה עם עוד חמש יוצרות דתיות צעירות שלמדו במסגרות חילוניות לתיאטרון עכו, שם יצרו את ההצגה "אל תגידו מים מים" בהשראת הסוגיה התלמודית "ארבעה נכנסו לפרדס", הצגה שקיבלה צל"ש בפסטיבל עכו 2002. להצגת הבכורה שלה הגיעה קשת כשהיא אם לתינוק ובחודש השמיני להריונה השני. בשנת 2009 נרשמה ללימודי תואר שני במסלול שחקן יוצר באוניברסיטת תל אביב, וסיימה את התואר בשנת 2014. בשנת 2015 הקימה קשת תיאטרון עצמאי "תיאטרון רחל קשת" שבמסגרתו פועל בית הספר ללימודי תיאטרון המעבדה למשחק, שבראשו היא עומדת. כמו כן היא מנהלת שותפה של קבוצת הפייסבוק "דתיות עסקיות מדברות" המונה למעלה מ-6000 נשות עסקים מהמגזר הדתי. חתוך דק דק - מופע במסגרת פסטיבל עכו 2004 לצד טובה בירנבאום ורחל גץ-סלומון העוסק במקומה של האישה בחברה מתוך ריטואלים נשיים. מה את אומרת - סיפורה האמיתי של מתבגרת במגזר הדתי החווה פגיעה מינית. זוכת פרס התיאטרון היהודי לשנת תשע"ב. פייס to face - הצגה דיגיטלית שיצרה קשת בשיתוף עם השחקנית נעמה ארלקי על התמכרות למדיה, בדידות, חברות והקשבה. תיאטרון רחל קשת, 2015 ותהר ותלד - יצירה משותפת עם חנה ואזנה גרינולד. פרויקט הגמר של קשת לתואר השני בתיאטרון, שבמרכזו נשים שבוחרות לא להביא ילדים לעולם. ההצגה זכתה בפרס קיפוד הזהב למבצעת השנה. תמונע, 2015. בית חם - מחזה המבוסס על סיפורי החיים של נשים שבתיהן נשרפו. תיאטרון הידית, 2019 ישראל תיקונים בע"מ - מופע תפילה תיאטרלי מוזיקלי בהשראת הבעש"ט. 2021 זוכת פרס שר החינוך לתרבות יהודית 2016 זוכת פרס קיפוד הזהב לשנת 2015 נכללה ברשימת 50 נשים מובילות במגזר הדתי, 2012[דרוש מקור] קשת נשואה, אם לשישה, ומתגוררת ביישוב תקוע. אתר האינטרנט הרשמי של רחל קשת רחל קשת, ברשת החברתית פייסבוק רחל קשת, ברשת החברתית אינסטגרם רחל קשת, ברשת החברתית פייסבוק רחל קשת, ברשת החברתית אינסטגרם סרטונים בערוץ של תיאטרון רחל קשת, באתר יוטיוב רחל קשת, About רחל, באתר Facebook עידוא דגן, ‏באים בשביל החומוס, נשארים בשביל הפרינג', באתר גלובס, 17 באוגוסט 2004 מה את אומרת – המעבדה למשחק בירושלים עינת אוליבייר, ‏פנים אל מול פנים, באתר מעריב אונליין, 26 במרץ 2015 ותהר ותלד, באתר www.tmu-na.org.il בית חם: אנסמבל רחל קשת בסיפורי שריפה ובית, באתר תיאטרון הידית כרזת המופע "ישראל תיקונים בע"מ" השחקנית שמטלטלת את המגזר הדתי זכתה בפרס שר החינוך, באתר "סרוגים", 10 באוגוסט 2016 אמש התקיים טקס פרס קיפוד הזהב - 2015, באתר www.facebook.com
פרדריק אורסנס

פרדריק אורסנס (בנורווגית: Fredrik Aursnes; נולד ב-10 בדצמבר 1995 בהרייד שבנורווגיה) הוא כדורגלן נורווגי המשחק בעמדת הקשר האחורי בקבוצת בנפיקה ליסבון מליגת העל הפורטוגלית. אורסנס גדל במחלקת הנוער של הרייד. בשנת 2012 הצטרף להוד מליגת המשנה הנורווגית, עמה זכה בגביע הנורווגי לעונת 2012. ב-1 בדצמבר 2015 חתם אורסנס במולדה מליגת העל הנורווגית. הוא ערך 151 הופעות ליגה במדי המועדון, בהן הבקיע 18 שערים. כמו-כן, זכה עם המועדון באליפות נורווגיה בעונת 2019. ב-10 באוגוסט 2021 חתם אורסנס על חוזה לשלוש עונות בפיינורד מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 0–4 על וילם II במסגרת המחזור הראשון בליגה לעונת 2021/2022. ב-24 באוקטובר הבקיע את שערו היחיד במדי המועדון, בניצחון 2–3 על קמבור במסגרת המחזור העשירי בליגה. בסך הכל ערך אורסנס 35 הופעות ליגה במדי המועדון. הוא הגיע עם המועדון לגמר הליגה האירופית בעונת עונת 2021/2022 בליגה האירופית, בו הפסידה פיינורד לאיינטרכט פרנקפורט. ב-24 באוגוסט 2022 חתם אורסנס על חוזה לחמש עונות בבנפיקה ליסבון מליגת העל הפורטוגלית. ב-6 ביוני 2021 ערך אורסנס את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות. הוד הגביע הנורווגי (1): 2012 מולדה אליפות נורווגיה (1): 2019 בנפיקה ליסבון אליפות פורטוגל (1): 2022/2023 הסופר קאפ הפורטוגלי: 2023 מדיה וקבצים בנושא פרדריק אורסנס בוויקישיתוף פרדריק אורסנס, באתר Transfermarkt פרדריק אורסנס, באתר Soccerway פרדריק אורסנס, באתר WorldFootball.net פרדריק אורסנס, באתר National Football Teams פרדריק אורסנס, באתר FootballDatabase.eu Aursnes til Molde באתר NRK, ‏ 1 בדצמבר 2015 (בנורווגית) Feyenoord contracteert middenvelder Fredrik Aursnes באתר הרשמי של פיינורד, 10 באוגוסט 2021 (בהולנדית) OFICIAL: AURSNES É REFORÇO DAS ÁGUIAS (OS PORMENORES DO NEGÓCIO) באתר A Bola, ‏ 24 באוגוסט 2022 (בפורטוגזית)